Subrahmanyhan
ఎల్‌అండ్‌టి సిఇఒగా ఎస్‌ఎన్‌సుబ్రహ్మణియన్‌
ముంబై: ఇంజినీరింగ్‌ దిగ్గజం ఎల్‌అండ్‌టి కొత్తసిఇఒగా ఎస్‌ఎన్‌సుబ్రహ్మణియన్‌ను ప్రకటించింది. జూలై నుంచి ఆయన బాధ్యతలు స్వీకరిస్తారు. దీర్ఘకాలంపాటు సేవలందించిన ప్రస్తుత సిఇఒ ఎఎంనాయక్‌ ఇకపై కంపెనీకి అక్టోబరు ఒక టవ తేదీ నుంచి నాన్‌ఎగ్జిక్యూటివ్‌ ఛైర్మన్‌గా వ్యవహరిస్తారు.
ఎల్‌అండ్‌టి బోర్డు సమావేశం ఈ నియామకాలను ఆమోదించింది. నాయక్‌ సంస్థలో 52ఏళ్లపాటు సేవలందించారు. 17ఏళ్లపాటు అధిపతిగా పనిచేసారు. 1999లో సిఇఒ ఎండిగా బాధ్యతలు చేపట్టి 2003లో ఛైర్మన్‌గా పదోన్నతి పొందారు. నాన్‌ఎగ్జిక్యూటివ్‌ ఛైర్మన్‌గా నాయక్‌ మడేళ్లుపని చేస్తా రు. ఇక కొత్త సిఇఒ ఎండి సుబ్రహ్మణియన్‌ జూలై ఒకటిన బాధ్య తలు స్వీకరిస్తారు. ప్రస్తుతం డిఫ్యూటీ ఎండిగా ఉన్నారు. 1984 లో ఎల్‌అండ్‌టిలో చేరిన సుబ్రహ్మణియన్‌ కంపెనీ బోర్డులోనికి 2011లోవచ్చారు. భారీఇన్‌ఫ్రా ప్రాజెక్టులు, ఎయిర్‌పోర్టులు ప్రధా న నగరాల్లో మెట్రో, రవాణా కారిడార్‌ప్రాజెక్టులు, మధ్యతూర్పు దేశాల భారీప్రాజెక్టులను పర్యవేక్షించారు ఎల్‌అండ్‌టి నిర్మాణం బిజినెస్‌ పరంగా ప్రపంచవ్యాప్తంగా టాప్‌ 25 మంది కాంట్రాక్టర్లలో ఒకటిగా గుర్తింపుపొందింది. ఇపిసిలో కూడా అతిపెద్ద సంస్థగా నిలిచింది. సుబ్రహ్మణియన్‌ గతంలో ఎల్‌అండ్‌టి హైదరాబాద్‌ మెట్రోరైల్‌కు, నావికాదళ షిప్‌ నిర్మాణ యూనిట్‌కు ఛైర్మన్‌గా వ్యవహరించారు. వాస్తవానికి మూడేళ్లక్రితమే సిఇఒ పోస్టుకు ఆయన పేరు ప్రస్తావనకు వచ్చింది. సిఇఒకు అవసరమైన అన్నిఅర్హతలు ఆయనలో ఉన్నాయని ప్రస్తుత సిఇఒ ఎండి ఎఎంనాయక్‌ ప్రశంసించారు.